**Zápis**

**z 2. zasadnutia Redakčnej rady mestských novín Námestovčan (k č. 1/2019)**

**Termín RR**: 21. 2. 2019

Prítomní novozvolení členovia RR, ktorých na svojom zasadnutí 23. januára 2019 zvolilo mestské zastupiteľstvo:

Za poslancov - Peter Kolada, Róbert Sládek, Marián Grígeľ

Za verejnosť – Eva Kapičáková,

Za MsÚ - Marián Kasan

Za redakciu – Anna Lajmonová Hostia: Dušan Jendrášik /prednosta MsÚ/, Adriana Boldovjaková, Dorota Mikulášová

Ospravedlnený: Ivan Veljačik

Neprítomný: Ján Kozoň

## Program:

## 1. Otvorenie, privítanie členov a hostí redakčnej rady.

2. Stav pripravenosti článkov do najbližšieho čísla

3. Návrhy a podnety členov redakčnej rady a jej hostí

4. Diskusia a záver

**K bodu 1.** Predseda RR privítal členov a hostí RR a navrhol hlasovanie o programe

Členovia redakčnej rady hlasovaním súhlasili s navrhovaným programom

4 za, 0 zdržal sa, 0 proti (p. Sládek počas hlasovania ešte nebol prítomný na RR)

**K bodu 2**: Pani šéfredaktorka na úvod oboznámila členov RR s obsahom a pripravenosťou článkov. Na strane č.1 budú články o proteste na počesť výročia novinára J. Kuciaka a o proteste zamestnancov firmy YANFENG Námestovo. Stranám č .2 a č. 3 budú patriť informácie zo samosprávy, ďalej bude tam predstavenie nového prednostu MsÚ vo forme krátkeho rozhovoru a informácie z predošlého MsZ, s cieľom predstaviť zvolené komisie MsZ, z rokovania komisie školstva napísal pán poslanec Grígeľ, a cestovného ruchu (správu pripraví P. Kolada) Na strane č.4 budú rovnako informácie zo samosprávy, napr. výzva verejnosti o zaslanie informácií do kroniky, keďže sa chystá nový zápis do kroniky, ktorú pripravuje p. Hajdučík. Strana č.5 bude obsahovať rozhovor s rodinou Svitekovou, ktorá žije v Kalifornii + článok od p. Boldovjakovej na tému Moje Mesto.

6. Stranu bude tvoriť príspevok od A. Maťovčíka o výročí Martina Hamuljaka a ďalšie pripravované info, napr. článok o šikane na školách – pripravil p. Hajdučík...

7 a 8. strana už ako tradične bude patriť školám. 9.strana bude patriť kultúre – Autorské čítania, článok pripravil p. Medard Slovík, ďalej článok o výstave v DKN a propagácia kina i aktivít DKN na nasledujúce mesiace.

10.Strana bude patriť článkom súkromnej materskej školy Rozprávkovo a ďalším témam

11 a 12. strana ako už tradične športu. M. Kasan informoval o pripravenosti článkov z hokeja, zimného prechodu a ďalších dvoch pripravovaných témach.

**K bodu 3**: Diskusia bola najmä ohľadom zmeny štatútu novín. Nakoľko sa však ešte nevyjadrila k tejto zmene ani jedna komisia a nerokovalo k tomuto ešte ani mestské zastupiteľstvo, tak sa štatút novín zatiaľ nemení. P. Mikulášová, pani Boldovjaková a pani E. Kapičáková predstavili svoj pohľad a svoje vízie, ako by chceli participovať na tvorbe mestských novín.

**K bodu 4:** Pán Marián Kasan navrhol p. Boldovjakovej pripraviť článok z rokovania Mestského zastupiteľstva v Námestove. Pani Lajmonová informovala redakčnú radu o nových cenách tlače novín Námestovčan pre rok 2019, zaslaných spolupracujúcou tlačiarňou:

Cena tlače 12 novinových strán/2800 ks: 287,30 € (ceny sú uvedené vrátane DPH)

Cena tlače 8 strán novinových strán/2800 ks: 235,90 €

Cena tlače u 16-stranového čísla/2800 ks: 358,20 eur

V Námestove dňa 22. 2. 2019

Zapísal **Peter Kolada**